ДОКУМЕНТАЦИЯ

ЗА

ВЪЗЛАГАНЕ НА ПОРЪЧКА ЧРЕЗ ПУБЛИЧНА ПОКАНА ПО РЕДА НА ГЛАВА ОСМА "A" ОТ ЗАКОНА ЗА ОБЩЕСТВЕНИТЕ ПОРЪЧКИ ЗА УСЛУГА С ПРЕДМЕТ

**ПРИЛАГАНЕ НА ЕНЕРГИЕН МЕНИДЖМЪНТ В СГРАДИ ОБЩИНСКА СОБСТВЕНОСТ**

Съдържание

[ОБЩИ УСЛОВИЯ ЗА ПРОВЕЖДАНЕ НА ПОРЪЧКА ЧРЕЗ ПУБЛИЧНА ПОКАНА 3](#_Toc432753654)

[**1.** **Предмет на поръчката:** 3](#_Toc432753655)

[**2.** **Прогнозна стойност** 3](#_Toc432753656)

[**3.** **Правно основание и вид на поръчката** 3](#_Toc432753657)

[**4.** **Условия за участие в поръчката** 3](#_Toc432753658)

[**5.** **Подготовка на офертите** 3](#_Toc432753659)

[**5.1.** **Общи положения** 3](#_Toc432753660)

[**5.2.** **Необходими документи за участие в поръчката** 3](#_Toc432753661)

[**5.3.** **Подаване на оферти за участие в поръчка чрез публична покана по реда на глава осма "a"от ЗОП** 4](#_Toc432753662)

[ТЕХНИЧЕСКА СПЕЦИФИКАЦИЯ 5](#_Toc432753663)

[**1.** **Въведение** 5](#_Toc432753664)

[**2.** **Предмет** 5](#_Toc432753665)

[**3.** **Обхват на услугата** 5](#_Toc432753666)

[**4.** **Място на изпълнение** 6](#_Toc432753667)

[**5.** **Изисквания към участниците** 6](#_Toc432753668)

[**5.1.** **Квалификационни изисквания:** 7](#_Toc432753669)

[**5.2.** **Технически изисквания** 7](#_Toc432753670)

[**5.3.** **Изисквания към качеството на изпълнение** 8](#_Toc432753671)

[**6.** **Очаквани резултати** 9](#_Toc432753672)

[**7.** **Изисквания за представяне на крайния продукт** 9](#_Toc432753673)

[**8.** **Срок за изпълнение на поръчката** 9](#_Toc432753674)

[**9.** **Стойност на поръчката** 10](#_Toc432753675)

[**10.** **Методика за оценка на офертите - "Икономически най-изгодна оферта"** 10](#_Toc432753676)

[Образец № 1 13](#_Toc432753677)

[Образец № 2 15](#_Toc432753678)

[Образец № 3 16](#_Toc432753679)

[Образец № 4 17](#_Toc432753680)

[Образец № 5 18](#_Toc432753681)

[Образец № 6 19](#_Toc432753682)

[Д О Г О В О Р 20](#_Toc432753683)

**ОБЩИ УСЛОВИЯ ЗА ПРОВЕЖДАНЕ НА ПОРЪЧКА ЧРЕЗ ПУБЛИЧНА ПОКАНА**

1. **Предмет на поръчката:**

**ПРИЛАГАНЕ НА ЕНЕРГИЕН МЕНИДЖМЪНТ В СГРАДИ ОБЩИНСКА СОБСТВЕНОСТ**

1. **Прогнозна стойност**

Максималната допустима стойност за изпълнение на поръчката е **60 000 лв. без ДДС**.

1. **Правно основание и вид на поръчката**

**ИЗПЪЛНИТЕЛЯТ** по тази поръчка следва да бъде избран при условията и реда на Глава осма "а" от ЗОП.

1. **Условия за участие в поръчката**

Участниците задължително трябва да отговарят на следните условия, за да участват в настоящата поръчка:

* Участник в настоящата поръчка може да бъде всяко българско или чуждестранно физическо или юридическо лице, както и техни обединения. Юридическите лица се представляват от лицето или лицата с представителна власт по закон или от надлежно упълномощени лица (чрез представяне на нотариално заверено пълномощно).
* В поръчката може да участва всеки, който отговаря на предварително обявените от **ВЪЗЛОЖИТЕЛЯ** условия, посочени в публичната покана и указанията за участие;
* Кандидатът е длъжен да спазва сроковете и условията, посочени в публичната поканата и в указанията за провеждане на поръчката.
1. **Подготовка на офертите**
	1. **Общи положения**
* При подготвяне на офертата участникът трябва да се придържа точно към условията, обявени от **ВЪЗЛОЖИТЕЛЯ**;
* Участникът има право да представи само една оферта. Лице, което е дало съгласие и фигурира като подизпълнител в офертата на друг кандидат, не може да представи самостоятелна оферта.
	1. **Необходими документи за участие в поръчката**
* Оферта за участие в поръчка при условията на чл. 14, ал. 4 по реда на глава осма "а" от ЗОП – Образец №1;
* Списък на документите съдържащи се в офертата;
* Заверено валидно копие от документа за регистрация или единен идентификационен код (ЕИК), съгласно чл. 23 от Закона за Търговския регистър, когато участникът е юридическо лице или едноличен търговец; заверено копие от документа за самоличност, когато участникът е физическо лице. Когато участникът е юридическо лице с нестопанска цел, заверено валидно копие от документ за актуално състояние;
* Декларация за отсъствие на обстоятелствата по чл. 47, ал. 9 от ЗОП – Образец №2;
* Декларация за съгласие за участие като подизпълнител в настоящата поръчка – Образец №3, АКО Е ПРИЛОЖИМО;
* Техническо предложение за изпълнение на поръчката, съгласно чл. 101в, т. 2 от ЗОП, – Образец №4. Към Образец №4, участниците следва да представят: Подробно описание на методологията за изпълнение предмета на поръчката, което следва да покрива минималните изисквания на **ВЪЗЛОЖИТЕЛЯ**;
* Ценово предложение – Образец №5. Кандидатите след запознаване с условията на поръчката да представят ценово предложение, което да съдържа цена за изпълнение на поръчката;
* Декларация за ангажираност на експертите – Образец №6.
* Проект на договор.

*Забележка:* Предложената от участника обща цена не следва да надвишава прогнозната стойност по поръчката, а именно е **60 000 лв. без ДДС**.

Всички документи следва да са на български език.

* 1. **Подаване на оферти за участие в поръчка чрез публична покана по реда на глава осма "a"от ЗОП**
* Офертата се представя в един запечатан непрозрачен плик с ненарушена цялост от кандидата или от упълномощен от него представител лично, по куриер или по пощата с препоръчано писмо с обратна разписка. Върху плика участникът посочва адрес за кореспонденция, телефон и по възможност факс и електронен адрес. Офертата трябва да бъде адресирана до: Община Русе, гр. Русе, пл. "Свобода" 6, "Център за информационно и административно обслужване", гише №1 "Обществени поръчки", за поръчка с предмет:

**ПРИЛАГАНЕ НА ЕНЕРГИЕН МЕНИДЖМЪНТ В СГРАДИ ОБЩИНСКА СОБСТВЕНОСТ**

* Срокът за подаване на офертите е посочен в публичната покана.
* Срокът на валидност на офертите е 90 календарни дни.

# ТЕХНИЧЕСКА СПЕЦИФИКАЦИЯ

1. **Въведение**

Поръчката има за цел да се реализират мерки по енергиен мениджмънт на сгради – общинска собственост, за да се оптимизира тяхното потребление на енергия.

**Обща цел:** **НАМАЛЯВАНЕ НА ЕНЕРГИЙНОТО ПОТРЕБЛЕНИЕ НА СГРАДИ - ОБЩИНСКА СОБСТВЕНОСТ ЧРЕЗ ПРИЛАГАНЕ НА ЕНЕРГИЕН МЕНИДЖМЪНТ**

1. **Предмет**

Предметът на настоящата поръчка е: **ПРИЛАГАНЕ НА ЕНЕРГИЕН МЕНИДЖМЪНТ В СГРАДИ ОБЩИНСКА СОБСТВЕНОСТ**

1. **Обхват на услугата**

Във връзка с изпълнението на целите на община Русе, заложени в плана за енергийна ефективност за периода 2014 – 2024 година е, необходимо да се предложат и приложат мерки за намаляване на енергийното потребление на определен брой общински сгради, посредством съвременните технически средства на енергийния мениджмънт.

През отоплителен сезон 2014/2015 бяха успешно приложени мерки по енергиен мениджмънт на 12 броя сгради общинска собственост. На тях следва да се приложат мерки, които да гарантират вече постигнатите икономии и да ги запазят. Освен това, по настоящата поръчка ще бъде извършен енергиен мениджмънт на още 7 бр. други сгради, като по този начин ще се разшири обхвата на наблюдаваните и управлявани обекти.

За постигане на целта на настоящата поръчка следва да се извършат всички необходими анализи, проучвания и дейности, които ще допринесат за постигането на общата цел. Минималният набор от дейности по енергиен мениджмънт, които участникът следва детайлно да опише в своето предложение за изпълнение на поръчката е задължително да включва:

* Мониторинг (наблюдение, анализ, оценка и архивиране на данни) на абонатните станции и отоплителните системи в сградите, предмет на настоящата поръчка;
* Регистрация на технически и технологични данни;
* Анализ и настройка на денонощни и седмични графици на отопление на сградите с централно топлоснабдяване;
* Оптимизиране на температурните режими на сградните отоплителни инсталации;
* Анализ и намаляване/елиминиране на източниците на големи топлинни загуби от отоплителните инсталации и /или през сградните обвивки;
* Краткосрочни анализи за оптимизиране на потреблението на енергия;
* Реализация на максимална част възможностите с цел постигане на енергийни спестявания;
* Изготвяне на доклад за изпълнените дейности и реализираните икономии;

Към офертата да се приложи опис на техническите средства, които възнамерява да използва **ИЗПЪЛНИТЕЛЯТ**, като детайлно се представят дейностите, които планира да извършва с всяко едно от тях и резултатите, които предвижда да се постигнат.

Задължително да се предложи линеен график на планираните дейности.

1. **Място на изпълнение**

Всички дейности се извършват на територията на град Русе. Обекти на настоящата поръчка са следните сгради, собственост на община Русе. На тях следва да се приложат мерки по енергиен мениджмънт, които да постигнат икономии на енергия:

1. ОУ "Васил Априлов" – гр. Русе, бул. "Липник" №78.
2. ЦДГ "Зора" – гр. Русе, ул. "Измаил", №4.
3. ОУ "Ангел Кънчев" (само топлофицираните сгради) – гр. Русе, ул. "Българска морава" №6.
4. Общежитие за средношколци (само корпус Б) – гр. Русе, бул. "Липник", №117.
5. Спортен комплекс "Локомотив" (само залата за акробатика и залата за гимнастика) – гр. Русе, ул. "Цветница" №6.
6. ЦДГ "Русалка" 1 – гр. Русе, ул. "Шумнатица", №4.
7. ОУ "Отец Паисий" – гр. Русе, ул. "Александровска" №95.

На следните сгради е извършен енергиен мениджмънт през отоплителен сезон 2014/2015 и при тях се очаква да се приложат необходимите действия по запазване на постигнатия резултат:

1. Дом за стари хора "Възраждане", ул. "Алеи Възраждане" №86;
2. СОУ "Йордан Йовков", бул. "Цар Освободител" №117;
3. Детска ясла №4, ул. "Муткурова" №78;
4. ЦДГ "Чучулига", ул. "Плиска" №100;
5. ЦДГ "Пролет", ул. "Котовск" №6;
6. ПУ "Петър Берон", бул. "Липник" №115;
7. ЦДГ "Здравец", ул. "Захари Стоянов" №36;
8. ОУ "Олимпи Панов", ул. "Сърнена гора" №36;
9. Спортен комплекс "Дунав";
10. Административна сграда на пл. "Свобода" №6;
11. Административна сграда на ул. "Черно море" №2;
12. Административна сграда на ул. "Олимпи Панов" №6.
13. **Изисквания към участниците**
	1. **Квалификационни изисквания:**

Участникът следва да разполага с екип от правоспособни специалисти по следните части:

* Инженер по Топлоенергетика или топлотехника – минимум 3-ма.;
* Електроинженер – минимум 1;
* Строителен инженер – минимум 1;

Минималните изисквания към специалистите са:

* Образователно-квалификационна степен магистър;
* Минимум 3 години опит по специалността;
* Участие в минимум 3 проекта за енергиен мениджмънт и/или енергийни услуги;

Най-малко **трима** от предложените специалисти да притежават УПК за извършване на обследване за енергийна ефективност по чл. 43, ал. 1, т. 3 от Закона за енергийната ефективност.

Участникът прилага списък-декларация, в която се посочват професионалната правоспособност, завършено образование, години трудов/професионален опит по специалността на членовете на екипа за изпълнение на поръчката. Към списъка-декларация се прилага и декларация за ангажираност на експертите.

Участникът следва да предложи за **ръководител** на екипа от специалисти лице, отговарящо на следните минимални изисквания:

* Висше образование магистър;
* 5 г. водещо участие (ръководител/главен инженер/главен енергетик или друга равностойна функция) при изпълнение на проекти/дейности свързани с топлоснабдяване, енергиен мениджмънт, предоставяне на енергийни услуги.

Участникът следва да приложи заверено копие на удостоверение/я за вписване в регистъра на лицата, извършващи обследване за енергийна ефективност и сертифициране на сгради, съгласно наредба РД-16-348 от 02.04.2009г.

* 1. **Технически изисквания**

Участникът следва да представи списък-декларация, че има на разположение следните специализирани уреди:

* Инфрачервена термовизионна камера;
* Преносим ултразвуков разходомер с опция за използване като топломер;
* Преносим регистратор (data logger) на стайна температура;

Участникът може да предложи и допълнителни специализирани уреди, които ще спомогнат за изпълнение на поръчката.

В случай, че участникът е обединение на физически и/или ‚юридически лица изискването се прилага за участника като цяло. При участие на подизпълнители изискването се прилага съгласно чл. 56, ал. 2 от ЗОП, съобразно вида и дела на тяхното участие.

* 1. **Изисквания към качеството на изпълнение**

По време на мониторинга (наблюдение, анализ, оценка и архивиране на данни) на абонатните станции и отоплителните системи в сградите, предмет на настоящата поръчка, следва да се документират всички измервани величини. Данните да се съхраняват в удобен за анализ формат, за предпочитане в табличен вид. Същите следва да се предадат на възложителя след приключване на договора.

Регистрацията на техническите и технологичните данни следва да се извършва с достатъчно висока честота, за да се постигне висока степен на достоверност при изготвяне на анализите в следствие на регистрираните данни.

Анализът и настройката на денонощните и седмичните графици на отопление на сградите с централно топлоснабдяване, следва да се съобрази със специфичните дадености на обектите, включени в настоящата поръчка. Дейностите следва да водят до подобряване/повишаване на определени параметри. Кандидатите следва да опишат подробно всички дейности, които предвиждат да изпълнят за извършване на анализа и настройката.

Оптимизирането на температурните режими на сградните отоплителни инсталации следва да се извършва съгласно действащата в страната нормативна уредба. Кандидатите следва да предвидят последователност от дейности, които да гарантират постигане на високи резултати.

За анализа и намаляването/елиминирането на източниците на големи топлинни загуби от отоплителните инсталации и /или през сградните обвивки, кандидатът следва да опише всички необходими дейности, за да гарантира успешното справяне с посочения проблем. Следва да се използват съвременни технически средства за неутрализиране на проблемните места.

Краткосрочните анализи за оптимизиране на потреблението на енергия имат за цел да се идентифицират мерки, които да дадат резултати в краткосрочен план. Кандидатите следва детайлно да документират всички идентифицирани проблеми и да предоставят на възложителя набор от решения.

Етапът на реализацията на максимална част възможностите с цел постигане на енергийни спестявания следва да бъде реализирана въз основа на постигнатите в рамките на предходните дейности резултати. Кандидатите следва точно да предвидят оптималното време за реализация на тази част от задачата.

Изготвянето на доклад за изпълнените дейности и реализираните икономии следва да бъде предварително планиран от кандидатът. Съдържанието и обемът следва да покриват всички извършени дейности по време на изпълнение на договора.

**Дефиниции:**

**Под "Извършване на енергиен мениджмънт" следва да се разбира:**

Специфични висококачествени дейности и услуги на територията на даден обект. Тази услуга включва всички необходими действия от практически приложим енергиен мениджмънт и постоянен мониторинг на енергийните съоръжения и техниката на енергийна / газова мрежа в обектите и общите части, с цел осигуряване опазването на енергийните съоръжения, повишаване тяхната функционална и експлоатационна ефективност; следене за икономична и оптимална работа на всички системи и съоръжения на територията на обектите; извършването на текущи профилактики по утвърден график, ремонти, подмяна на дефектирали части.

**Под "Предоставяне на енергийни услуги" следва да се разбира:**

Енергийните услуги включват комбиниране доставката на енергия и действия по експлоатация, поддръжка и управление на топлоснабдителните/ отоплителните инсталации в сградите , с оглед осигуряване на отопление и битово горещо водоснабдяване на ПОТРЕБИТЕЛИТЕ и действия свързани с оптимизация на топлопотреблението.

1. **Очаквани резултати**

Извършени дейности по енергиен мениджмънт на 7 сгради – общинска собственост, както и дейности по запазване на постигнатите през отоплителен сезон 2014/2015 резултати на 12-те сгради. Изработени и предадени на възложителя доклади за изпълнените дейности и реализираните икономии. 1 брой CD с всички събрани данни по време на изпълнение на договора. Реализирани икономии на енергия в следствие прилаганите мерки по енергиен мениджмънт.

1. **Изисквания за представяне на крайния продукт**

Софтуерна съвместимост: с Microsoft Office 2007 или еквивалентно.

Изпълнителят следва да представи на Възложителя крайния продукт на български език:

* на хартиен носител – в папки, комплектовани в 2 оригинални екземпляра;
* електронна версия на СD – представя 1 бр. диск.

Изпълнителят представя на Възложителя завършен краен продукт, като съставя приемо-предавателен протокол.

1. **Срок за изпълнение на поръчката**

8 (осем) месеца от датата на влизане в сила на договор между **ИЗПЪЛНИТЕЛЯ** и **ВЪЗЛОЖИТЕЛЯ** за възлагане на настоящата поръчка.

1. **Стойност на поръчката**

Максималната допустима стойност за изпълнение на поръчката е **60 000 лв. без ДДС**. Кандидатите предлагат цена за извършване на цялата поръчка **без** да я разделят по обекти.

1. **Методика за оценка на офертите - "Икономически най-изгодна оферта"**

Подробно описание на критериите за оценка на офертите съгласно чл.37, ал. 1, т. 2 от ЗОП:

Критерият за оценка е "ИКОНОМИЧЕСКИ НАЙ-ИЗГОДНА ОФЕРТА".

Критерият и показателите за оценка се прилагат само по отношение на офертите на участниците, които не са отстранени от участие в поръчката на основанията, предвидени в чл. 46-48 ЗОП, и които отговарят на обявените от **ВЪЗЛОЖИТЕЛЯ** изисквания.

Класирането на допуснатите до участие оферти се извършва на база получената от всяка оферта "Комплексна оценка" - (КО), като сума от индивидуалните оценки по определените предварително показатели. За всеки предварително определен показател e определен максимално възможния брой точки и относителната му тежест.

Комплексната оценка се формира както следва:

КОi = ТОi\*0,7+ЦОi\*0,3

където КОi е комплексната крайна оценка на всеки кандидат, ТОi е техническата оценка на всеки кандидат и ЦОi е ценовата оценка на всеки кандидат.

Максималната стойност на КО, ТО и ЦО е 100точки.

ТОi =( Тi/Тмах)\*100, където Ti е сбора от точки от показателите за техническа оценка на i-тия кандидат, а Tmax е най-високия брой точки от показателите за техническа оценка, получен измежду всички кандидати.

Тi = П1i+ П2i

ЦОi = (ЦОmin/Цi)\*100, където Цi е цената на i-тия кандидат, а ЦОmin е най-ниската предложена цена, измежду всички кандидати.

|  |  |
| --- | --- |
| **Критерии за техническа оценка:** | **Брой точки** |
| **П1. Подход и методология при извършване на дейностите по енергиен мениджмънт** |
| Представените от участника подход и методология при извършването на дейностите по енергиен мениджмънт, предмет на настоящата поръчка обхващат минималния набор от дейности, посочени в **Обхват на услугата**. Кандидатът е описал подробно\*\* своя подход към всяка от тях. Взети са под внимание спецификите на всяка дейност и определеното време за изпълнение е оптимално. Предложени са и допълнителни дейности, които надграждат минималния набор и които допринасят за постигане за целите на поръчката. Предложението напълно отговаря на Техническата спецификация, като я допълва или превъзхожда. | 30 |
| Представените от участника подход и методология при извършването на дейностите по енергиен мениджмънт, предмет на настоящата поръчка обхващат минималния набор от дейности, посочени в **Обхват на услугата**. Кандидатът е описал подробно своя подход към всяка от тях. Взети са под внимание спецификите на всяка дейност и определеното време за изпълнение е оптимално. | 15 |
| Представените от участника подход и методология при извършването на дейностите по енергиен мениджмънт, предмет на настоящата поръчка обхващат минималния набор от дейности, посочени в **Обхват на услугата**. Кандидатът е описал своя подход към всяка от тях, но липсват детайли и задълбоченост. Взети са под внимание спецификите на всяка дейност и определеното време за изпълнение е оптимално. | 10 |
| Представените от участника подход и методология при извършването на дейностите по енергиен мениджмънт, предмет на настоящата поръчка обхващат минималния набор от дейности, посочени в **Обхват на услугата**. Кандидатът е описал своя подход към всяка от тях, но липсват детайли и задълбоченост. Не са взети са под внимание спецификите на всяка дейност и определеното време за изпълнение е субоптимално. | 5 |
| **П2. Предложен линеен график за изпълнение на поръчката и разпределение на дейностите и отговорностите между членовете на екипа** |   |
| Представеният от участника линеен график показва ясно разпределението на работата във времето, като са описани подробно всички дейности и срокове и последователността на дейностите гарантира постигането на очакваните резултати. Взаимовръзката между отделните дейности е реалистична и съответства на предложения подход.Описани са в детайл ресурсите (собствени и наети), които ще използва участникът за изпълнение на всяка една от дейностите, така че да се гарантира своевременното и ефективното изпълнение на предмета на поръчката. | 20 |
| Представеният от участника линеен график показва ясно разпределението на работата във времето, като са описани подробно всички дейности и срокове и последователността на дейностите гарантира постигането на очакваните резултати. Взаимовръзката между отделните дейности има пропуски и не е ясно дефинирана.Описани са в детайл ресурсите (собствени и наети), които ще използва участникът за изпълнение на всяка една от дейностите, така че да се гарантира своевременното и ефективното изпълнение на предмета на поръчката. | 12 |
| Представеният от участника линеен график показва ясно разпределението на работата във времето, като са описани подробно всички важни дейности.Описанието на ресурсите (собствени и наети) за изпълнение на всяка една от дейностите е описано добре, така че да се гарантира изпълнението на предмета на поръчката. | 5 |
| Всички ключови дейности са включени в линейния график, но не са описани подробно. Не е показано ясно как е предвиден за изпълнение ангажимента във времето.Участникът е изброил с какви ресурси разполага за изпълнението само на част от дейностите на предмета на поръчката или въобще не ги е упоменал. | 1 |

**Кандидати, които не покриват минималните изисквания на техническата спецификация се предлагат за отстраняване от настоящата поръчка и няма да бъдат класирани.**

*За целите на настоящата методика, използваните в този раздел определения следва да се тълкуват, както следва:*

***\* "Ясно" - следва да се разбира изброяване, което недвусмислено посочва конкретния етап, конкретния вид дейност по начин, по който същият да бъде индивидуализиран сред останалите предвидени етапи/съответно останалите предвидени видове дейности;***

***\*\* "Подробно/Конкретно" - описанието, което освен, че съдържа отделни етапи, видове дейности, не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността, съдържанието на отделните документи или други дейности, имащи отношение към повишаване качеството на изпълнение на поръчката и надграждане над предвидените технически спецификации и изисквания;***

# Образец № 1

**УЧАСТНИК: ………………………………………………………………………………….**

**Седалище и адрес на управление/постоянен адрес : …………………………………………………………**

**Тел: ……………………/Факс: ………........………/Е-mail: ………………………………..**

**ЕИК/Булстат/ЕГН: ………………………………………………………………………………....**

**Адрес за кореспонденция: …………………………………………………………………..**

**О Ф Е Р Т А**

за участие в поръчка при условията на чл. 14, ал. 4 по реда на глава осма "а" за възлагане на поръчки чрез публична покана съгласно Закона за обществените поръчки (ЗОП)

**УВАЖАЕМИ ГОСПОЖИ И ГОСПОДА,**

С настоящото Ви представяме нашата оферта за участие в обявената от Вас поръчка с предмет: "**ПРИЛАГАНЕ НА ЕНЕРГИЕН МЕНИДЖМЪНТ В СГРАДИ ОБЩИНСКА СОБСТВЕНОСТ**"

Декларираме, че сме запознати с публичната покана и условията за участие в обявената от Вас поръчка. Съгласни сме с поставените от Вас условия и ги приемаме без възражения.

Запознати сме с проекта на договора, приемаме го и ако бъдем определени за **ИЗПЪЛНИТЕЛ**, ще сключим договор в законоустановения срок.

Декларираме, че ще сключим писмен договор, който включва всички предложения от офертата ни.

Декларираме, че при сключването на договор ще представим документи, издадени от компетентен орган за удостоверяване на липсата на обстоятелствата по чл. 47, ал.1, т. 1 от ЗОП и декларации за липсата на обстоятелствата по чл. 47, ал. 5 от ЗОП.

Ние сме съгласни да се придържаме към това предложение за срок от 90 дни от датата, която е посочена в публичната покана за дата на получаване на офертата.

При изпълнението на поръчката ще използваме/няма да използваме услугите на следните подизпълнители:

|  |  |  |
| --- | --- | --- |
| Наименование на подизпълнителя | Обхват на дейностите, които ще извършва | Размер на участието на подизпълнителя вв % |
|  |  |  |
|  |  |  |

В случай, че се използват подизпълнители се представя заверено от участника копие от документа за регистрация или единния идентификационен код (ЕИК), съгласно чл. 23 от Закона за търговския регистър, когато участникът е юридическо лице или едноличен търговец; когато участникът е юридическо лице или едноличен търговец; копие от документа за самоличност, когато участникът е физическо лице. Когато участникът е юридическо лице с нестопанска цел, заверено валидно копие от документ за актуално състояние;

Като неразделна част от настоящата оферта, прилагаме:

1. Списък на документите, съдържащи се в офертата, подписан от участника;
2. Техническо предложение (Приложение №4);
3. Ценово предложение (Приложение №5);
4. Други документи, съгласно изискванията на публичната покана и приложенията към нея.

**ПОДПИС и ПЕЧАТ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (име и фамилия)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (длъжност на представляващия участника)

Дата: г.

***ЗАБЕЛЕЖКА: Офертата се подава на български език.***

# Образец № 2

**Д Е К Л А Р А Ц И Я**

**по чл. 47, ал. 9 от Закона за обществените поръчки**

Долуподписаният/-ната.............................................................................................................,

 *(трите имена)*

ЕГН........................................,

в качеството си на ....................................................... на ………………………………........,

 *(длъжност/качество с представителна власт) (фирмата на участника)*

ЕИК/ код по БУЛСТАТ: .................................................., със седалище и адрес на управление: …………………………………………………………………………………... - участник в поръчка с предмет: **"ПРИЛАГАНЕ НА ЕНЕРГИЕН МЕНИДЖМЪНТ В СГРАДИ ОБЩИНСКА СОБСТВЕНОСТ"**

**Д Е К Л А Р И Р А М, че:**

не съм осъден/а с влязла в сила присъда /съм реабилитиран/а , за:

 *(зачертайте невярното)*

а) престъпление против финансовата, данъчната или осигурителната система,

включително изпиране на пари, по чл. 253 - 260 от Наказателния кодекс;

б) подкуп по чл. 301 - 307 от Наказателния кодекс;

в) участие в организирана престъпна група по чл. 321 и 321а от Наказателния кодекс;

г) престъпление против собствеността по чл. 194 - 217 от Наказателния кодекс;

д) престъпление против стопанството по чл. 219 - 252 от Наказателния кодекс;

Известно ми е, че за посочване на неверни данни в настоящата декларация подлежа на наказателна отговорност по чл. 313 от Наказателния кодекс.

 г. Декларатор: ­

*(дата на подписване) (подпис)*

***Забележка: Когато участникът е юридическо лице декларацията се попълва от лицата в съответствие с чл. 47, ал. 4 от Закона за обществените поръчки.***

# Образец № 3

***АКО Е ПРИЛОЖИМО!***

**Д Е К Л А Р А Ц И Я**

**за съгласие за участие като подизпълнител в поръчка**

Долуподписаният/-ната.............................................................................................................,

 *(трите имена)*

ЕГН........................................,

в качеството си на ....................................................... на ………………………………........,

*(длъжност/ качество с представителна власт) (наименованието на дружеството)*

ЕИК/ Код по БУЛСТАТ: ………………………………

**Д Е К Л А Р И Р А М, че:**

Представляваното от мен ..................................................................................................,

*(наименованието на дружеството)*

е съгласно да участва като подизпълнител на участника …………………………………..

*(фирмата на участника)*

в поръчка с предмет **"ПРИЛАГАНЕ НА ЕНЕРГИЕН МЕНИДЖМЪНТ В СГРАДИ ОБЩИНСКА СОБСТВЕНОСТ"**

Дейностите, които ще изпълняваме като подизпълнител и размера на участието/дела ни в % са, както следва:

....................................................................................................

*(избройте конкретните дейности и техния дял от обекта на поръчката, които ще бъдат изпълнени от Вас като подизпълнител).*

Запознати сме, че заявявайки желанието си да бъдем подизпълнител, нямаме право да участваме в горепосочената поръчка със самостоятелна оферта.

Известна ми е предвидената в чл. 313 НК наказателна отговорност за посочване на неверни данни и деклариране на неистински обстоятелства.

 г. Декларатор: ­

*(дата на подписване) (подпис и печат)*

# Образец № 4

**УЧАСТНИК: .............................................................................................................................**

**Адрес за кореспонденция: .......................................................................................................**

**ТЕХНИЧЕСКО ПРЕДЛОЖЕНИЕ**

за поръчка с предмет:

**"ПРИЛАГАНЕ НА ЕНЕРГИЕН МЕНИДЖМЪНТ В СГРАДИ ОБЩИНСКА СОБСТВЕНОСТ"**

**Уважаеми Госпожи и Господа,**

Запознати сме и приемаме изцяло предоставената документация за участие в поръчка с предмет: **"ПРИЛАГАНЕ НА ЕНЕРГИЕН МЕНИДЖМЪНТ В СГРАДИ ОБЩИНСКА СОБСТВЕНОСТ"**

Ние предлагаме да изпълним без резерви и ограничения, в съответствие с условията на документацията дейностите по предмета на поръчката.

За изпълнение на предмета на поръчката

**ДЕКЛАРИРАМЕ, ЧЕ:**

Ще спазим изискванията при изпълнение на поръчката, на основание чл. 101 б ал.1 т. 3, съгласно всички изисквания на **ВЪЗЛОЖИТЕЛЯ**,

ПРИЛАГАМЕ:...........................................................................................................................

*(Подробно описание на подхода и методологията за изпълнение на предмета на поръчката, които покриват минималните изисквания на* ***ВЪЗЛОЖИТЕЛЯ****, като може да са в отделно приложение)*

Всички документи следва да са на български език.

Дата: г. Подпис и печат:

гр. / /

(*име и фамилия*)

# Образец № 5

**УЧАСТНИК: .............................................................................................................................**

**Адрес за кореспонденция: .......................................................................................................**

**ЦЕНОВО ПРЕДЛОЖЕНИЕ**

**за изпълнение на поръчка с предмет:**

**"ПРИЛАГАНЕ НА ЕНЕРГИЕН МЕНИДЖМЪНТ В СГРАДИ ОБЩИНСКА СОБСТВЕНОСТ"**

Потвърждаваме, че сме се запознали с всички условия на изпълнение на поръчката и всички фактори на оскъпяване, които произтичат от местоположението на обекта, организационните и техни­ческите изисквания на **ВЪЗЛОЖИТЕЛЯ**, условията на договора и в предложената цена сме отчели всички разходи за изпълнение на поръчката в съответствие с посочените изисквания, както и всякакви други изисквания в нормативната уредба, които са задължителни за спазване при изпълнение на поръчката.

Във връзка с горепосочената поръчка, Ви представяме нашето ценово предложение, както следва:

1. **ОБЩА ЦЕНА** за изпълнение на поръчката с предмет: **"ПРИЛАГАНЕ НА ЕНЕРГИЕН МЕНИДЖМЪНТ В СГРАДИ ОБЩИНСКА СОБСТВЕНОСТ"**

………………………………………………………………….лв./словом/ без вкл. ДДС и

 …………………………………………………………………..лв../словом/ с включен ДДС.

***Забележка: Цената не следва да надвишава осигурения бюджет/максималната прогнозна стойност на поръчката***

Дата: г. Подпис и печат:

гр. / /

(*име и фамилия*)

# Образец № 6

**ДЕКЛАРАЦИЯ**

Подписаният...........................................................................................................................

(трите имена)

..................................................................................................................................................

(данни по документ за самоличност)

**ДЕКЛАРИРАМ,**

1. Ще бъда на разположение да поема работата по тази поръчка за времетраенето ѝ, както изискват отговорностите ми съгласно изискванията на техническата спецификация.

2. Задължавам се да работя в съответствие с предложението на настоящия участник за качественото изработване на предмета на поръчката.

3. Заявените от мен данни и посочената информация в автобиографията ми са верни.

4.Разбирам, че всяка умишлено недостоверна информация може да доведе до отстраняване на участника.

Дата: ............................. ДЕКЛАРАТОР: ..............................

***Забележка:*** *Декларацията се попълва от всеки един експерт.*

**ПРОЕКТ!**

# Д О Г О В О Р

Днес, ……..................., в гр. …………, между страните:

1. **ОБЩИНА РУСЕ,** със седалище и адрес на управление: ………………., ЕИК: ……………., представлявано от …………………., в качеството му на кмет на Община Русе, наричано за краткост в този договор **ВЪЗЛОЖИТЕЛ**, от една страна

**и**

1. **…………………………,** със седалище и адрес на управление: ………………………….., ЕИК ………………, ИН по ДДС: …………………, представлявано от …………………….., в качеството му на ………………….., наричано за краткост в този договор **ИЗПЪЛНИТЕЛ**

на основание на Закона за обществени поръчки и Заповед № на кмета на община Русе за определяне на **ИЗПЪЛНИТЕЛ** на поръчка с предмет: **"ПРИЛАГАНЕ НА ЕНЕРГИЕН МЕНИДЖМЪНТ В СГРАДИ ОБЩИНСКА СОБСТВЕНОСТ"** се сключи настоящия договор и страните се споразумяха за следното:

1. **ПРЕДМЕТ НА ДОГОВОРА**

**Чл. 1 (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение следните дейности за нуждите на Община Русе, съгласно оферта на **ИЗПЪЛНИТЕЛЯ,** представляваща неразделна част от настоящия договор, за следните обекти, собственост на община Русе:

1. ОУ "Васил Априлов" – гр. Русе, бул. "Липник" №78.
2. ЦДГ "Зора" – гр. Русе, ул. "Измаил", №4.
3. ОУ "Ангел Кънчев" (само топлофицираните сгради) – гр. Русе, ул. "Българска морава" №6.
4. Общежитие за средношколци (само корпус Б) – гр. Русе, бул. "Липник", №117.
5. Спортен комплекс "Локомотив" (само залата за акробатика и залата за гимнастика) – гр. Русе, ул. "Цветница" №6.
6. ЦДГ "Русалка" 1 – гр. Русе, ул. "Шумнатица", №4.
7. ОУ "Отец Паисий" – гр. Русе, ул. "Александровска" №95.
* Мониторинг (наблюдение, анализ, оценка и архивиране на данни) на абонатните станции и отоплителните системи в сградите, предмет на настоящата поръчка;
* Регистрация на технически и технологични данни;
* Анализ и настройка на денонощни и седмични графици на отопление на сградите с централно топлоснабдяване;
* Оптимизиране на температурните режими на сградните отоплителни инсталации;
* Анализ и намаляване/елиминиране на източниците на големи топлинни загуби от отоплителните инсталации и /или през сградните обвивки;
* Краткосрочни анализи за оптимизиране на потреблението на енергия;
* Реализация на максимална част възможностите с цел постигане на енергийни спестявания;
* Изготвяне на доклад за изпълнените дейности и реализираните икономии.

**За следните обекти, дейности по поддържане на постигнатия през отоплителен сезон 2014/2015 резултат от енергиен мениджмънт:**

1. Дом за стари хора "Възраждане", ул. "Алеи Възраждане" №86;
2. СОУ "Йордан Йовков", бул. "Цар Освободител" №117;
3. Детска ясла №4, ул. "Муткурова" №78;
4. ЦДГ "Чучулига", ул. "Плиска" №100;
5. ЦДГ "Пролет", ул. "Котовск" №6;
6. ПУ "Петър Берон", бул. "Липник" №115;
7. ЦДГ "Здравец", ул. "Захари Стоянов" №36;
8. ОУ "Олимпи Панов", ул. "Сърнена гора" №36;
9. Спортен комплекс "Дунав";
10. Административна сграда на пл. "Свобода" №6;
11. Административна сграда на ул. "Черно море" №2;
12. Административна сграда на ул. "Олимпи Панов" №6.

**(2)** Дейностите се изпълняват при спазване клаузите на настоящия договор, Техническата спецификация, Закона за енергийната ефективност и Закона за енергетиката.

1. **ЦЕНА НА ДОГОВОРА**

**Чл. 2. (1)** Стойността на договора, съгласно приетата от **ВЪЗЛОЖИТЕЛЯ** оферта на **ИЗПЪЛНИТЕЛЯ**, възлиза на ……………………………………..без ДДС.

**(2)** Тази цена не подлежи на изменение.

**(3)** Плащанията по настоящия договор ще се извършват в български лева.

1. **НАЧИН НА ПЛАЩАНЕ**

**Чл. 3. (1)** Плащанията ще се извършват с платежно нареждане по следната сметка на **ИЗПЪЛНИТЕЛЯ**:

IBAN сметка ………………………………..

BIC код на банката …………………………

Банка: ………………………………………..

Град/клон/офис: …………………………….

**(2)** **ВЪЗЛОЖИТЕЛЯТ** извършва плащанията за изпълнените дейности от договора, съгласно приетата от него оферта на **ИЗПЪЛНИТЕЛЯ**, представляваща неразделна част от настоящия договор, както следва:

* Авансово плащане в размер на 50% от стойността на договора, равняващо се на …………………. (………………..) лева без включено ДДС, което се извършва посредством банков превод по сметката на **ИЗПЪЛНИТЕЛЯ** в срок до 30 (тридесет) календарни дни от влизане в сила на договора и предоставяне на фактура оригинал.
* Окончателно плащане в размер на 50% от стойността на договора, равняващо се на …………………. (………………..) лева без включено ДДС, което се извършва посредством превод по сметката на **ИЗПЪЛНИТЕЛЯ** в срок до 30 (тридесет) календарни дни от предаване на финален доклад за свършената работа, подписване на Приемо-предавателен протокол за окончателно приемане на работата и след предоставяне на фактура в оригинал.
1. **ЕТАПИ И СРОКОВЕ НА ИЗПЪЛНЕНИЕ**

**Чл. 4.** **(1)** Настоящият договор влиза в сила считано **от датата на подписването му.**

**(2) ИЗПЪЛНИТЕЛЯТ** се задължава да завърши работата в срок **до** **8 месеца** от датата на влизане в сила на настоящия договор.

**(3)** Срокът по ал. 1 може да бъде удължен с времето, през което изпълнението е било невъзможно поради непредвидени обстоятелства за наличието, на която другата страна е била надлежно уведомена и е приела съществуването ѝ, на база на представените документи/доказателства.

**Чл. 5.** **ИЗПЪЛНИТЕЛЯТ** се задължава да извърши и предаде дейностите според предложената оферта и в рамките на оферирания срок.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6.** **(1) ВЪЗЛОЖИТЕЛЯТ** има право да получи резултатите от изпълнението на договора във вида и срока, уговорени в този договор и предвидени в техническата спецификация на поръчката.

**(2)** **ВЪЗЛОЖИТЕЛЯТ** има право да получи по всяко време информация и документация от **ИЗПЪЛНИТЕЛЯ** относно степента на изпълнение на дейностите, предмет на договора;

**(3)** **ВЪЗЛОЖИТЕЛЯТ** има право да изисква всякаква информация и документация от **ИЗПЪЛНИТЕЛЯ,** свързана с предмета на настоящия договор.

**(4) ВЪЗЛОЖИТЕЛЯТ** придобива изключително право на ползване на резултатите, като правото на ползване се реализира без съгласието на автора за целта, за която произведението (резултатите от дейността) е било поръчано, и без заплащане на отделно възнаграждение, минимално за срок от 5 години след приключване изпълнението на поръчката. Всички претенции на трети лица относно авторството и оригиналността на произведението са за сметка на **ИЗПЪЛНИТЕЛЯ**, без да се засяга имуществената сфера на **ВЪЗЛОЖИТЕЛЯ**.

**Чл. 7** (**1)** **ВЪЗЛОЖИТЕЛЯТ** се задължава да не сключва договори със свързани лица в рамките на изпълнение на дейностите по поръчката;

**(2) ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** стойността на извършената работа, съгласно условията на чл. 2 и чл. 3 от настоящия договор;

**(3) ВЪЗЛОЖИТЕЛЯТ** се задължава да осигури на **ИЗПЪЛНИТЕЛЯ** съдействието и информацията, необходими му за качественото и навременно изпълнение на работата, както и пълен достъп до сградите и енергийните им съоръжения, посочени в чл. 1;

**(4) ВЪЗЛОЖИТЕЛЯТ** се задължава да води точна и редовна документация и счетоводни отчети, отразяващи изпълнението на поръчката.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 8**. **(1)** **ИЗПЪЛНИТЕЛЯТ** има правода получи уговореното възнаграждение;

**(2)** **ИЗПЪЛНИТЕЛЯТ** има право да получава от **ВЪЗЛОЖИТЕЛЯ** съдействие и информация при извършване на дейностите, предмет на този договор;

**(3)** **ИЗПЪЛНИТЕЛЯТ** има право да иска от **ВЪЗЛОЖИТЕЛЯ** приемането на работата при условията и сроковете на този договор.

**Чл. 9. (1)** **ИЗПЪЛНИТЕЛЯТ** е длъжен да изпълни договора в съответствие с изискванията, посочени в техническата спецификация.

**(2) ИЗПЪЛНИТЕЛЯТ** се задължава да извърши възложените работи, предмет на настоящия договор с грижата на добър стопанин, при спазване на изискванията за икономичност, ефикасност, прозрачност и качество, в съответствие с най-добрите практики в съответната област и в съответствие с действащото българско законодателство, техническата спецификация и офертата, при условията и сроковете на този договор;

**(3)** Единствено **ИЗПЪЛНИТЕЛЯТ** е отговорен пред **ВЪЗЛОЖИТЕЛЯ** за изпълнението на договора;

**(4) ИЗПЪЛНИТЕЛЯТ** изпълнява задълженията си самостоятелно или с подизпълнител;

**(5) ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**(6)** **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** възможност да извършва контрол по изпълнението на възложената работа по всяко време;

**(7) ИЗПЪЛНИТЕЛЯТ** се задължава да не разгласява по какъвто и да е начин информацията, предоставена му от **ВЪЗЛОЖИТЕЛЯ** или станала му известна във връзка или по повод извършването на работата, предмет на този договор;

**(8)** **ИЗПЪЛНИТЕЛЯТ** се задължава да информира **ВЪЗЛОЖИТЕЛЯ** за всички пречки, възникващи в хода на изпълнението на поръчаната работа, като може да иска от **ВЪЗЛОЖИТЕЛЯ** указания за отстраняването им;

**(9)** **ИЗПЪЛНИТЕЛЯТ** се задължава да информира своевременно **ВЪЗЛОЖИТЕЛЯ** за настъпването на обстоятелства, които могат да бъдат определени като непредвидени обстоятелства;

1. **ОТГОВОРНОСТИ И НЕУСТОЙКИ**

**Чл. 10. ВЪЗЛОЖИТЕЛЯТ** не носи отговорност във връзка с искове или жалби, вследствие на нарушение на нормативни изисквания от страна на **ИЗПЪЛНИТЕЛЯ**.

**Чл. 11. (1)** При забава повече от 15 (петнадесет) календарни дни в сроковете за изпълнение, съгласно офертата, по вина на **ИЗПЪЛНИТЕЛЯ**, същият дължи неустойка за забава в размер на законната лихва за забава съгласно чл. 86 от ЗЗД върху стойността на просрочената дейност, но не повече от 10% (десет процента) от стойността ѝ.

**(2)** Сметка на **ВЪЗЛОЖИТЕЛЯ** за възстановяване на суми и неустойки

IBAN сметка …………………………………

BIC код на банката ………………………….

Банка: ………………………………………..

Град/клон/офис: …………………………….

1. **УСЛОВИЯ ЗА ПРЕКРАТЯВАНЕ НА ДОГОВОРА**

**Чл. 12.** Настоящият договор може да бъде прекратен:

**(1)** с изпълнение на задачите, предвидени в чл. 1;

**(2)** по взаимно писмено съгласие на страните;

**(3)** при настъпване на обективна невъзможност за изпълнение на възложената работа, която следва да се докаже;

**(4)** при виновно неизпълнение, както и при забавено, некачествено и лошо изпълнение на задълженията на **ИЗПЪЛНИТЕЛЯ, ВЪЗЛОЖИТЕЛЯТ** може да прекрати договора с 15- (петнадесет) дневно писмено предизвестие до **ИЗПЪЛНИТЕЛЯ**.

1. **НЕПРЕДВИДЕНИ ОБСТОЯТЕЛСТВА**

**Чл. 13.** **(1)** Страните не отговарят една спрямо друга за неизпълнение или неточно изпълнение на свое задължение в резултат на настъпили събития, които могат да бъдат определени като непредвидени обстоятелства, в това число и за причинените от това неизпълнение вреди.

**(2)** Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непреодолимата сила.

**(3)** Страната, изпълнението на чието задължение е възпрепятствано от непредвидените обстоятелства, е длъжна в тридневен срок писмено да уведоми другата страна за настъпването, съответно – за преустановяване въздействието на непредвидените обстоятелства. Тя е длъжна да представи във възможно най-кратък срок и сертификат за форсмажор, издаден от Българската търговско-промишлена палата или да докаже наличието ѝ с други релевантни документи и доказателства.

1. **СЪОБЩЕНИЯ**

**Чл. 14. (1)** Всички съобщения, свързани с изпълнението на настоящия договор са валидни, ако са направени в писмена форма и са подписани от упълномощените лица.

**(2)** Валидни адреси и данни на страните са:

За **ВЪЗЛОЖИТЕЛЯ**: гр. Русе, 7000, пл. Свобода 6, e-mail: mayor@ruse-bg.eu, тел.: 082/826 100, 082/881 802, факс: 082/834 413

За **ИЗПЪЛНИТЕЛЯ**: ………………………………………………………………………..

**(3)** При промяна на горните данни съответната страна е длъжна да уведоми писмено другата в тридневен /3/ срок от промяната.

1. **ОБЩИ РАЗПОРЕДБИ**

**Чл. 15.** Споровете по тълкуването и изпълнението на настоящия договор ще се решават доброволно между страните, а при непостигане на съгласие – по съдебен ред.

**Чл. 16.** Изменения и допълнения на този договор не могат да се правят, освен в случаите на чл. 43, ал. 2 от Закона за обществените поръчки.

**Чл. 17.** За целите на настоящия договор, страните се споразумяха, че под понятието "непредвидени обстоятелства", ще разбират обстоятелства включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

**Чл. 19.** За неуредените в договора въпроси се прилагат разпоредбите на действащото българско законодателство.

Настоящият договор се състави и подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**